|  |
| --- |
| Eelnõu  **NARVA LINNAVALITSUS** |

**KORRALDUS**

|  |  |
| --- | --- |
| Narva | ……………..2021 nr |
|  |  |

**Kasutusloa andmine (Mureli tn 4)**

1. **ASJAOLUD JA MENETLUSE KÄIK**

02.03.2021.a laekus omanikult ehitisregistri keskkonda läbi vaatamiseks Mureli tn 4 kinnistule, katastritunnus 51107:027:0150, püstitatud saunahoonele, ehitisregistri kood 120635897, koos kanalisatsioonitorustikuga, ehitisregistri kood 220818000, ning heitvee kogumismahutiga, ehitisregistri kood 220818009, kasutusloa taotlus nr 2111371/04700. Taotlusele on ehitusprojekti asemel lisatud saunahoone auditi aruanne „[Mureli tn 4 sauna auditi aruanne. 3420\_TJ\_v03\_Mureli4\_2021-05-12.asice](https://id.ehr.ee/ehr/app/w/page?18-1.ILinkListener-form-tabsContainer-box2TabContent-treeForm-content-treeForm-fileTreePanel-tree-table-body-rows-2-cells-1-cell-content-link)“, koostaja FIE Lolita Zastrožinova.

Ehitisregistri andmetel 06.05.2011. a saunahoone püstitamiseks on antud ehitusluba nr 20798. Maa-ameti ortofoto andmetel oli 2013.a saunahoone püstitatud. Auditi aruande kohaselt „hoone vastab oma otstarbele ja seda võib kasutada saunana 4 kuud aastas. Sauna on heas seisundis, kasutusviis on ohutu, ei ole tuleohtlik. Ehitis ei avalda negatiivset mõju ümberitsevale keskkonnale“.

Ehitusseadustiku ja planeerimisseaduse rakendamise seaduse § 29 lg 6 kohaselt ehitise ohutuse hindamisel võetakse aluseks ehitusprojekt. Ehitusprojekti puudumisel tehakse ehitise ohutuse hindamiseks ehitise audit. Ehitise auditi tulemusel peab olema võimalik kanda ehitise olulisemad tehnilised andmed ehitisregistrisse ning vajaduse korral tuvastada ehitise vastavus detailplaneeringule või projekteerimistingimustele. Ehitise auditi tellib omanik.

04.03.2021 on ehitisregistri keskkonnas, koduleht [www.ehr.ee](http://www.ehr.ee), genereeritud kasutusloa eelnõu nr 2112371/04502, menetluse nr 249996, mis suunati ehitisregistri kaudu kooskõlastamiseks Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale ning Päästeameti Ida Päästekeskusele. Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis on avastatud puudused ning kasutusloa taotlus on puuduste kõrvaldamiseks ehitisregistri elektroonilise keskkonna kaudu tagastatud.

12.05.2021 laekus ehitisregistri elektroonilisse keskkonda kõrvaldatud puudustega kasutusloa taotlus nr 2111371/04700-3 ning on genereeritud uus kasutusloa eelnõu nr 2112371/04502-3.

02-06.2021 kooskõlastasid kõik menetlusse kaasatud isikud kasutusloa väljastamiseks kasutusloa taotluse.

Vastavalt ehitusseadustiku § 55 kohaselt kasutusloa andmisest keeldumise põhjused puuduvad ning saunahoonele koos kanalisatsioonitorustiku ning heitvee kogumismahutiga võib anda kasutusloa.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

**3. OTSUS**

Anda Mureli tn 4 kinnistul olevale saunahoonele koos kanalisatsioonitorustikuga ning heitvee kogumismahutiga kasutusluba (auditi aruannetöö nr 34-2020, koostaja FIE Lolita Zastrožinova).

1. **RAKENDUSSÄTTED**

4.1. Korraldus jõustub seadusega sätestatud korras.

4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik Üllar Kaljuste

Linnapea Linnasekretär